پێڕستی فیلمەکانی لێکۆڵەر کۆنان

**[[لێکۆڵەر کۆنان]]** (، دەوترێت *مێتانتێ کۆنان* واتە **لێکۆڵەری مەزن کۆنان**) بریتییە لە زنجیرەیەک مانگا کە لەلایەن گۆشۆ ئۆیاماوە نووسراوە. ئەم مانگایە کراوە بە زنجیرەیەک ئەنیمێ و ئۆڤا و فیلمی ئەنیمێ و یاری ڤیدیۆ و کۆمەڵێک شتی تری ژاپۆنی.

مانگاکە لە ١٨ی حوزەیرانی ساڵی ١٩٩٤ دەستی پێکرد مانگاکە لە ٨ی کانوونی دووەمی ١٩٩٦ لە ژاپۆن کرا بە ئەنیمێ. ئەم مانگایە بەردەوامبوو لە بڵاوبوونەوە، تا گەیشت بە زیاتر لە ١٠٠٠ بەش، ئەمەش وایکرد کە مانگای تایبەت بە لێکۆڵەر کۆنان بچێتە پلە ٢٢ لە درێژترین مانگا دەرچووەکان. مانگاکە سەرکەوتنێکی گەورەی بەدەست ھێنا دوای ئەوەی ژمارەی تیراژە فرۆشراوەکانی لە ژاپۆندا گەیشتە زیاتر لە ١٢٠ ملیۆن تیراژ. لە ٨ی ئابی ٢٠١٧ مانگای *لێکۆڵەر کۆنان* گەیشتە ١٠٠٠ بەش. مانگاکە ھەفتانە لە گۆڤاری ھەفتانەی شۆنن سندی بڵاودەکرێتەوە لە ١٨ی حوزەیرانی ١٩٩٤ەوە. زنجیرە ئەنیمێکانی لە ڕێگەی ستودیۆی تۆکیۆ موڤی شینشا دێتە بەرھەمھێنان، زنجیرەکان لەلایەن کینجی کۆداما و یاسویچیرۆ یامامۆتۆوە دەردەھێنرێن، و لە ژاپۆندا لە ڕێگەی کەناڵی نیپۆن تیڤی و کەناڵی یۆمیوری و ئەنیماکسەوە پەخش دەکرێت.

یرەی یەکەم لە ٨ی کانوونی دووەمی ١٩٩٤ پەخشکرا، زنجیرەکان بە ڕیزبەندی پەخشکران تا گەیشتن بە زیاتر لە ٨٧٦ زنجیرە، و بەمەش پلەی پێنجەمی «خشتەی زۆرترین ئەنیمێکان لە ڕووی ژمارەی زنجیرەکانەوە»ی بەرکەوت. ھەفتانە یەک زنجیرە لە ئەنیمێکە لەسەر *نیپۆن تیڤی* پەخش دەکرێت، بێجگە لە نمایشکردنی فیلمەکانی، کە لەوانەیە بۆ ماوەی دوو ھەفتە یان زیاتر دوا بخرێت. ھەروەھا ئەم زنجیرەیە ٢١ فیلمی لەسەر دروستکراوە، و دواتر فیلمەکانی تر بە تێکڕای یەک فیلم بۆ ھەر ساڵێک دەرچوون. ھەروەھا ١٢ کورتە زنجیرەی ڤیدیۆیی دەرچووە، کە ماوەی ھەر یەکێکیان نزیکەی ٢٥ خولەکە.

ئەم کارە ھونەرییە بە «زیندووکردنەوەی کەسایەتی لێکۆڵەر شێرلۆک ھۆڵمز بە وێنەیەکی سەردەمی» دادەنرێت. ئەم زنجیرەیە لە چوارچێوەی ڕووداو کە تایبەتمەندە بە تاوان و لێڵی لەگەڵ کەمێک ڕۆمانس خۆی دەبینێتەوە؛ و ھەروەھا کارە ھونەرییەکە بە شێوەیەکی ڕوون و ئاشکرا چاند و ژیانی ھاوچەرخ لە ژاپۆن بۆ بینەرەکانی دەگوازێتەوە؛ ئەمە بە شێوەیەکی ڕوون دیارە لە **فیلمەکاندا**. گۆشۆ ئۆیاما بۆ ماوەی زیاتر لە بیست ساڵ بەرپرس بووە لە گێڕانەوەی ڕووداوەکانی زنجیرەکە و بەستنەوەی زنجیرەکان بەبێ تێھەڵچوون لە ڕێگەی مانگاکەوە، و ھەروەھا ئاوازدانەر کاتسۆ ئۆنۆ سەرکەوتوو بووە لە پاڵپشتیکردنی چیرۆکەکە لە ڕێگەی مۆسیقا و گۆرانی سەرەتا و کۆتایی زنجیرە و فیلمەکان.

## فیلمەکان
تا ئێستا ٢١ فیلم لە زنجیرە فیلمەکانی لێکۆڵەر کۆنان دەرچووە کە بە گشتی لەلایەن نووسەر گۆشۆ ئۆیاماوە نانووسرێت، بەڵکو نووسەری تر ھەن بەشدارن لە نووسینی فیلمەکاندا، و ھەندێ جار یەک فیلم لەلایەن یەک نووسەرەوە دەنووسرێت. بە گشتی وا باوە فیلمەکان لە مانگی نیسانی ھەر ساڵێک لە سینەمادا دەرچێت (ژاپۆن). زنجیرەکە لە ١٩ی نیسانی ١٩٩٧ کە یەکەم فیلم لەژێر ناوی کاتی تەقاندنەوەی تەلارە بەرزەکە، و لەو کاتەوە مانگی نیسانی ھەموو ساڵێک گەواھیدەری فیلمێکی نوێیە کە زیاد دەکرێت بۆ زنجیرە فیلمەکانی لێکۆڵەر کۆنان
.

کۆتا دانە لەو فیلمانەی پێشکەش کراوە بریتییە لە فیلمی بیست و یەک (نامەی خۆشەویستی سوور) کە پێشکەش کرا ١٥ی نیسانی ٢٠١٧. لە لایەکی ترەوە، فیلمی بیستەم (ڕەشترین مۆتەکە) بە تایبەت دادەنرێت، ئەمەش چونکە فیلمەکە دادەنرێت بە بەشێک لە ئاھەنگێڕانی تیمەکە بە تێپەڕبوونی ٢٠ ساڵ بەسەر مانگاکە، و فیلمەکە پێشکەش کرا لە ١٦ی نیسانی ٢٠١٦. لەگەڵ ئەوەی فلیمی ھەشتەم (جادووگەری ئاسمانی زیوی) بەرزترین ڕێژەی فرۆشتن بۆ فیلمە بەرھەمھاتووەکان لە ژاپۆن بە دەست ھێنا بۆ ئەو ساڵە بەڵام فیلمی بیست و یەک (نامەی خۆشەویستی سوور)، بەرزترین ڕێژەی فرۆشتنی بەدەست ھێنا لە زنجیرە فیلمەکانی لێکۆڵەر کۆنان بە قازانجێک گەیشتە ٦. ٨٧ ملیارد یەنی ژاپۆنی، کە دەگاتە ٦٣٫١ ملیۆن دۆلاری ئەمریکی. بە دوایدا فیلمی بیستەم (ڕەشترین مۆتەکە) دێ، کە دووەم بەرزترین ڕێژەی فرۆشتنی بەدەست ھێنا لە زنجیرە فیلمەکانی لێکۆڵەر کۆناندا بە قازانجێک گەیشتە ٦٫٢٦ ملیارد یەنی ژاپۆنی، کە دەگاتە ٥٧. ٥ ملیۆن دۆلاری ئەمریکی. دواتر فیلمی نۆزدە (تەپکە گوڵە بەڕۆژەی دۆزەخی) دێت کە بوو خاوەنی قازانجێک گەیشتە ٤. ٤٥ ملیارد یەنی ژاپۆنی، دواتر فیلمی ھەژدە (نیشانەشکێن لە گەردوونێکی ترەوە) کە بووە خاوەنی قازانجێک گەیشتە ٤ ملیارد یەن، کە بەڕۆڵی خۆی سەرکەوت بەسەر فیلمی ھەڤدە (چاوێکی شاراوە لە دەریایەکی دوور) کە بووە خاوەنی قازانجێک گەیشتە ٣. ٥ ملیارد یەن، کە بەمەش سەرکەوت بەسەر فیلمی سیازدە (بەدواکەوتووی ڕەش) کە تێیدا ڕێکخراوی ڕەش دەردەکەوێت؛ و ئەوەش شایەنی باسە کە لە فیلمی دووەمەوە (ئامانج چواردە) و تا ئێستا، فیلمەکانی لێکۆڵەر کۆنان ھەموو کات لە پلەیەکدا بوون کەمتر نەبووە لە پلەی بیستەم لە زۆرترین فلیلمە قازانج کراوەکان لە ژاپۆن.

**فیلمەکانی لێکۆڵەر کۆنان** لەسەر شێوەی کاسێتی ڤیدیۆ یان دی ڤی دی یان دێسکی بلو ڕای دەردەچێت، زۆربەی کات لەبەرگیراوەیەک دەبێت لە یەک دێسکدا، بەڵام ھەندێک جار لەبەرگیراوەیەک لە دوو دێسکدا دەردەچێت. لە ناوەڕاستی کانوونی یەکەم لە ساڵی ٢٠١٥ پۆستەری ڕیکلامی بۆ فیلمی بیستەم بە ناونیشانی ڕەشترین مۆتەکە دەرچوو.

## زنجیرە فیلمەکان

ساڵی ٢٠١٢ گەواھیدەری دەستپێکی زنجیرە دەرچوونە تایبەتەکانی فیلمەکانە، ئەمەش چونکە لە ٧ی کانوونی یەکەمی ٢٠١٣ فیلمی لوپینی سێیەم دژی لێکۆڵەر کۆنان (بە ژاپۆنی: (ルパン三世VS名探偵コナン بە ڕۆماجی: *Rupan Sansei Vāsasu Meitantei Konan The Movie*) دەرچوو، ئەم فیلمە بە دووەم دەرچوون دادەنرێت کە کەسایەتی لوپینی سێیەم و کەسایەتی لێکۆڵەر کۆنان کۆبکاتەوە. ئەم فیلمە بە دوای زنجیرەیەکی تەلەڤیزیۆنی تایبەتدا دێت.

## تێبینییەکان

## سەرچاوەکان

## بەستەرە دەرەکییەکان

; مانگا
* ماڵپەڕی فەرمی شۆگاکوکان بۆ مانگای لێکۆڵەر کۆنان. 
* مانگای لێکۆڵەر کۆنان لەسەر ھێڵی ھەواڵی ئەنیمێ. 

; ئەنیمێ
* ماڵپەڕی فەرمی YTV بۆ ئەنیمێی لێکۆڵەر کۆنان. .
* ئەنیمێی لێکۆڵەر کۆنان لەسەر ھێڵی ھەواڵی ئەنیمێ. 
* ماڵپەڕی فەرمی بۆ فیلمی لێکۆڵەر کۆنان. .

; دراما
* ماڵپەڕی YTV بۆ زنجیرە درامای لێکۆڵەر کۆنان. 

پۆل:زنجیرە مانگاکان
پۆل:فیلمەکانی لێکۆڵەر کۆنان
پۆل:خشتەی فیلمەکانی ئەنیمێ